
[bookmark: _Toc161743043][bookmark: _Toc161743070][bookmark: _Toc161743122][bookmark: _Toc162270841]I.PREZENTARE GENERALĂ

Spitalul Clinic Județean de Urgență Arad este o unitate sanitară, publică, cu profil multidisciplinar, de interes local, județean și regional, cu personalitate juridică, aflat în subordinea Consiliului Județean Arad. Spitalul funcționează, conform normativelor în vigoare, în baza Legii nr. 95/2006 cu completările și modificările ulterioare, fiind o unitate sanitară acreditată prin Ordinul nr. 525/12.08.2016 și clasificată în categoria a II-a.
Spitalul Clinic Județean de Urgență Arad este situat în județul Arad, municipiul Arad cu sediul central în strada Andrenyi Karoly nr. 2 - 4 și funcționează în forma actuală din anul 2011, în baza Hotărârii de Guvern nr. 359/2011 din 06.04.2011, prin reorganizarea într-o singură structură a trei unități sanitare din municipiu: Spitalul Clinic Județean de Urgență Arad – înființat în anul 1984, Spitalul Clinic Municipal Arad – inaugurat în anul 1834, Spitalul Clinic de Obstetrică-Ginecologie “Dr. Salvator Vuia” Arad, funcțional din anul 1919.
Unitatea medicală este condusă de o echipă managerială, formată din: manager, director medical, director financiar-contabil și director de îngrijiri - și care alcătuiește Comitetul Director. 
Principalele probleme de strategie, organizare și funcționare ale spitalului sunt dezbătute la nivelul Consiliului de Administrație, format din reprezentanți ai autorităților administrației publice județene, ai Direcției de Sănătate Publică Arad, un reprezentant al Facultății de Medicină din cadrul Universității de Vest „Vasile Goldiș” Arad, precum – după caz - și reprezentanți ai altor instituții sau organizații, cu statut de invitați.
Consiliul Etic și Consiliul Medical (alcătuit din șefii de secții, compartimente, laboratoare, servicii medicale, farmacistul-șef), propun Comitetului Director măsuri pentru dezvoltarea și îmbunătățirea activității spitalului în concordanță cu nevoile de servicii medicale ale populației și conform ghidurilor și protocoalelor de practică medicală.
Spitalul Clinic Județean de Urgență Arad preia și rezolvă cazurile din aproape toate specialitățile medicale, acoperind întreaga patologie de urgență a județului. Secțiile și compartimentele de Anestezie și Terapie Intensivă asigură suportul vital pentru patologia de mare gravitate asistată. Ambulatoriul integrat, cu cabinete medicale de specialitate, asigură asistența specifică în principalele specialități, cu corespondent în structurile cu paturi. 
[bookmark: _MON_1727600141]Spitalul Clinic Județean de Urgență Arad este cel mai mare spital public de pe raza județului Arad, înregistrând o adresabilitate crescută, atât în ceea ce privește numărul de pacienți, cât și patologia variată, care poate fi investigată, diagnosticată și tratată în secțiile și compartimentele unității sanitare.  
[bookmark: _Toc162270842] Misiunea și Viziunea SCJU Arad

Misiunea Spitalului Clinic Județean de Urgență Arad are la bază îmbunătățirea standardelor de sănătate a comunității, prin asigurarea de servicii medicale de calitate, echitabile și eficiente, astfel încât pacienții să beneficieze de cele mai bune îngrijiri.
Principala preocupare a colectivului instituției medicale constă în furnizarea de servicii medicale, de cea mai bună calitate, care să permită realizarea dezideratului nostru principal: «vindecarea bolii și recuperarea totală» sau, în ultima situație, «ameliorarea simptomatologiei» având în vedere, permanent, satisfacția și siguranța pacientului.
           
 Viziunea Spitalului Clinic Județean de Urgență Arad este de a deveni un spital orientat înspre necesitățile populației deservite, prin diversificarea serviciilor de sănătate, dotarea cu aparatură medicală performantă, dezvoltarea și îmbunătățirea, în permanență, a infrastructurii existente pentru asigurarea desfășurării actului medical în condiții de siguranță și confort.
Reperele activității spitalului sunt actele normative în vigoare care reglementează relațiile dintre spital și pacienți, precum și toate celelalte acte juridice care orientează conduita instituțiilor publice. Cultivarea respectului față de lege este componentă a managementului calității, dezvoltat la nivelul spitalului.
Resursele umane constituie preocuparea principală a structurii de management, exprimată prin asigurarea condițiilor optime de dezvoltare profesională a angajaților tineri, de promovare a performanței, de încurajare a perfecționării în toate domeniile medicale cu sprijinul cadrelor medicale superioare care activează în spital.
Calitatea serviciilor medicale oferite este o componentă a demersurilor colective, dar și individuale și se manifestă prin angajarea responsabilă a resurselor umane, logistice și procedurale în vederea planificării, executării, verificării și realizării acțiunilor care definesc scopurile prioritare ale spitalului. 
Spitalul Clinic Județean de Urgență Arad urmărește, în permanență, utilizarea eficientă a fondurilor, încheierea de angajamente legale numai în scopul creșterii calității actului medical și gestionarea cheltuielilor de funcționare fără afectarea calității actului medical.
[bookmark: _Toc162270843]Obiective generale și obiective specifice  

Obiectivele generale și obiectivele specifice ale Spitalului Clinic Județean de Urgență Arad au fost stabilite la nivelul Comitetului Director al instituției, ținând cont de: situația financiară, structura instituției, infrastructura existentă, dotările fiecărei secții în parte, adresabilitatea respectiv patologiile existente.
Obiective generale: 
· [bookmark: _Hlk92966708]Organizarea și aplicarea corectă a sistemului de management al calității în spital;
· Îmbunătățirea calității serviciilor furnizate și siguranței pacienților;
· Asigurarea și utilizarea eficientă a resurselor umane;
· Creșterea calității serviciilor hoteliere.
· Acreditarea spitalului - Ciclul II.

Obiective specifice: 
· Creșterea calității serviciilor prin poziționarea pacienților în centrul preocupărilor noastre și asigurarea, nediscriminatorie, a accesului acestora la serviciile de sănătate, în limita misiunii și a resurselor spitalului;
· Creșterea siguranței pacienților și a personalului instituției printr-un management corespunzător al riscurilor și promovarea conceptului de învățare din erori, analiza cauzelor generatoare de erori;
· Asigurarea unui management competent și transparent cu promovarea unei culturi organizaționale, dezvoltarea managementului spitalului pe baze clinice;
· Creșterea calității actului medical prin pregătirea și instruirea profesională continuă a personalului cu asigurarea flexibilității și mobilității acestuia;
· Organizarea și îmbunătățirea comunicării între profesioniști, între personalul medical și pacienți, respectiv între personalul medical și aparținători;
· Colaborarea personalului medical respectiv a echipelor medicale de specialitate, din cadrul spitalului cu alte  unități sanitare și întocmirea de protocoale de colaborare cu acestea în vederea asigurării unei asistențe medicale integrate inter și multidisciplinară;
· Asigurarea eficacității și eficienței actului medical, prin autoevaluare și prin îmbunătățirea continuă a protocoalelor de diagnostic și tratament și a procedurilor privind organizarea acordării serviciilor de sănătate;
· Creșterea gradului de utilizare a resurselor printr-o mai bună planificare a activității;
· Evaluarea satisfacției pacienților și angajaților prin distribuirea, colectarea și analiza Chestionarelor de Satisfacție;
· Conformarea, permanentă, la cerințele în vigoare în domeniul calității, aplicabile  fiecărei activități desfășurate;
· Implicarea fiecărui angajat în scopul aplicării politicii în domeniul calității serviciilor medicale și a siguranței pacienților prin: inițiativă, responsabilitate, performanță și colaborare permanente;
· Promovarea imaginii și a serviciilor furnizate în unitate.

[bookmark: _Toc162270844]Date privind echipa managerială 

Spitalul Clinic Județean de Urgență Arad a fost condus, pe parcursul anului 2023, de o echipă formată din manager și patru directori:
Manager – ec. Florina Iustina Ionescu 
Director Medical - dr. Cătălin Hreniuc 
Director de Îngrijiri – asist. med. lic. Otilia Popa,
Director Financiar-Contabil – ec. Crina Chirilă
Director de Gestionare Patrimoniu și Achiziții Publice – ec. Daniel Kurunczi.
Echipa managerială a spitalului – cu excepția directorului de Gestionare a Patrimoniului și Achiziții Publice - se află și în componența Comitetului Director care s-a întrunit periodic în ședințe de lucru pentru luarea unor decizii cu caracter organizatoric și administrativ, necesare pentru desfășurarea în condiții optime a activității SCJU Arad. 
[bookmark: _Toc162270845]Date de contact:

Spitalul Clinic Județean de Urgență Arad 
Strada Andrenyi Karoly, nr 2-4 
Telefon: 0357 407 200, 0257 220 000
Fax: 0357 407 211
E-mail: secretariat@scjarad.ro 

[bookmark: _Toc161743044][bookmark: _Toc161743071][bookmark: _Toc161743123][bookmark: _Toc162270846]II. DATE PRIVIND STRUCTURA UNITĂȚII ȘI SERVICIILE MEDICALE ASIGURATE

Conform structurii organizatorice în vigoare, spitalul are 1.263 de paturi de spitalizare continuă, 65 de paturi pentru spitalizare de zi și 20 pentru însoțitori.  Spitalul Clinic Județean de Urgență Arad are în structură specialități complexe – chirurgicale, medicale, de recuperare și paliative. 
Unitatea medicală reunește 46 de secții și compartimente pentru spitalizare continuă acuți, 11 secții și compartimente pentru spitalizare în regim continuu cronici, două secții și două compartimente destinate pacienților care necesită anestezie și terapie intensivă. 
Secțiile și compartimentele spitalului acordă și servicii medicale în regim de spitalizare de zi, iar în cadrul Ambulatoriului Integrat al SCJU Arad funcționează 36 de cabinete, care asigură consultații pentru specialități medicale și chirurgicale, pentru adulți și copii cu corespondent în secțiile unității. 
La nivelul instituției funcționează: Unitatea de Transfuzie Sanguină, Laboratorul de Analize Medicale, Laboratorul de Radiologie și Imagistică Medicală, Laboratorul de Cardiologie Intervențională, Laboratorul de Microbiologie Moleculară, Laboratorul de Explorări Funcționale, Laboratorul de Endoscopie Bronșică, Laboratorul Recuperare, Medicină Fizică și Balneologie (Baza de Tratament), Compartimentul Audiologie și Foniatrie, Serviciul Clinic de Anatomie Patologică, Serviciul Clinic Județean de Medicină Legală, Serviciul de Prevenire a Infecțiilor Asociate Asistenței Medicale, Farmacia cu Circuit Închis, Stația de Sterilizare - cu puncte de lucru.
Structura spitalului permite acordarea de servicii medicale de specialitate pentru populația județului Arad dar și pentru pacienți din alte zone ale țării, dispunând de o arie largă de specialități pentru minori și adulți, organizată în secții și compartimente.
Din punct de vedere funcțional, activitățile manageriale, administrative, de aprovizionare, economico-financiare, de transport și gospodărești sunt asigurate corespunzător structurii organizatorice aprobate de Ministerul Sănătății.
Activitatea clinică se realizează prin activități de diagnostic și tratament în specialitățile aflate în structura spitalului.
Blocurile Operatorii din cadrul unității sunt dotate cu aparatură medicală specifică realizării în condiții optime a intervențiilor chirurgicale clasice și laparoscopice. 
Clădirile în care Spitalul Clinic Județean de Urgență Arad își desfășoară activitatea fac parte din domeniul public al Unității Administrativ Teritoriale Arad și sunt date în administrarea unității medicale, cu titlu gratuit, pe o perioadă nedeterminată de timp. Una dintre clădiri, în care funcționează Secția Clinică Obstetrică Ginecologie, Secția Clinică Neonatologie și Compartimentul Anestezie și Terapie Intensivă III, este singura care nu se află în proprietatea administrației publice, fiind retrocedată. 
Mare parte a clădirilor în care își derulează activitatea secțiile unității sanitare necesită reabilitare. Clădirile secțiilor pentru copii (Neonatologia, Pediatrie I, Pediatrie II, Boli Infecțioase Copii), Psihiatria, clădirile din Piața Mihai Viteazul (fostul Spital Municipal – Chirurgie Generală II, ATI II, Urologie, Medicină Internă II, Nefrologie, Centrul de Dializă, Recuperare Medicală, Boli Infecțioase Adulți) clădirile secțiilor: Oftalmologie, ORL, Dermatologie, clădirea în care funcționează Dispensarul TBC sunt construcții vechi, cu peste o sută de ani vechime, necesitând reabilitare totală pentru a putea oferi condiții de spitalizare adaptate cerințelor actuale. 
Clădirea principală din strada Andrenyi Karoly nr 2-4 a fost construită în 1984, iar cel mai recent corp de clădire a fost construit printr-un proiect al Consiliului Județean Arad, în 2016, și dat în folosință un an mai târziu, fiind amplasat pe strada Stephan Ludwig Roth și în care funcționează Secția Clinică Pneumologie, Compartimentul TBC, Compartimentul Recuperare Respiratorie, Compartimentul Boli Infecțioase Adulți respectiv Compartimentul Anestezie și Terapie Intensivă IV.  
Pentru a putea asigura condiții de spitalizare adaptate la prevederile legislative în vigoare sunt necesare atât lucrări de modernizare, cât și de redistribuire a secțiilor inclusiv în clădirea principală. 
În anul 2023, Consiliul Județean Arad a finalizat lucrările și a predat clădirea din strada Vicențiu Babeș, Spitalului Clinic Județean de Urgență Arad pentru ca în perioada următoare, aici să își desfășoare activitatea Secția Clinică Oncologie Medicală.
[bookmark: _Toc162270847]Dotarea spitalului cu aparatură medicală de specialitate

În ultimii zece ani Spitalul Clinic Județean de Urgență Arad a fost dotat cu echipamente medicale și aparatură de calitate pentru a răspunde cerințelor de servicii medicale ale populației județului Arad. 
Unitatea sanitară a fost dotată cu aparatură de radiologie și imagistică completă: la ora actuală în laboratorul de specialitate funcționează aparate Rx de ultimă generație, ecografe, un aparat RMN, trei aparate Computer Tomograf. 
Laboratorul de Analize Medicale este utilat cu aparatură completă, necesară efectuării analizelor atât pentru nevoile Unității de Primire Urgențe, a secțiilor și compartimentelor pentru pacienții spitalizați în regim continuu sau de zi, pentru pacienții care se adresează cabinetelor de specialitate din Ambulatoriul SCJU Arad, cât și pentru pacienții care solicită diferite examinări contra-cost. 
În cadrul Unității de Primire Urgențe Arad a devenit funcțional (decembrie 2023) Compartimentul de Radiologie și Imagistică Medicală, dotat cu computer tomograf, aparat Rx, ecograf, destinat strict pacienților care se prezintă în regim de urgență, la spital.  
Stația de Sterilizare este dotată cu aparatura necesară sterilizării corecte și eficiente a instrumentarului chirurgical, în condiții de siguranță, iar pentru blocurile operatorii – minori și adulți – se achiziționează, periodic, echipamente pentru efectuarea intervențiilor chirurgicale, clasice și laparoscopice. Fiecare secție/compartiment/serviciu dispune de aparatură specifică profilului medical, dotările achiziționându-se pe baza solicitărilor primite, anual, de la medicii șefi/coordonatori.  
Buna funcționare a infrastructurii spitalicești este asigurată prin rețelele de energie electrică/la nevoie generatoare electrice, stație de climatizare, stația de încălzire (pentru clădirile care beneficiază de rețea proprie de furnizare de agent termic), stație de producere în regim propriu a fluidelor medicale (finalizată în 2023), stocatoare de oxigen (pentru clădirile din: strada Andrenyi Karoly, strada Piața Mihai Viteazul, strada Stephan Ludwig Roth).
Toate dotările materiale sunt în termenul de garanție sau cu program de mentenanță stabilit.

[bookmark: _Toc162270848]Resursa umană a Spitalului Clinic Județean de Urgență Arad 

Personalul medical al Spitalului Clinic Județean de Urgență Arad este format din cadre medicale cu înaltă calificare, cu experiență și competențe extinse, având permanenta preocupare de îmbunătățire a cunoștințelor și competențelor profesionale, participând, periodic, la cursuri de pregătire profesională și la manifestări științifice naționale și internaționale.  Medicii sunt preponderent și cadre universitare (profesori, conferențiari, șefi de lucrări, asistenți universitari). 

[bookmark: _Toc162270849]Date statistice din activitatea medicală a anului 2023

Pe parcursul anului 2023, la nivelul Spitalului Clinic Județean de Urgență Arad, situația pacienților externați în regim de urgență, de spitalizare continuă respectiv spitalizare de zi și a pacienților care s-au prezentat pentru consulturi de specialitate în cabinetele medicale din cadrul Ambulatoriului SCJU Arad s-a prezentat astfel:
· 67.882 de pacienți au fost examinați și li s-au efectuat analize medicale în regim de urgență în cadrul Unității Primire Urgențe;
· 38.856 de pacienți s-au externat de pe secțiile spitalului, după ce au fost internați în regim de spitalizare continuă;
· 23.396 de pacienți s-au externat, în urma efectuării investigațiilor medicale în regim de spitalizare de zi;
· 139.588 de consultații de specialitate au avut loc în Ambulatoriul SCJU Arad.
În ceea ce privește activitatea Laboratorului de Radiologie și Imagistică Medicală, în anul 2023 s-au efectuat în total, 84.375 de investigații, dintre care: 4.357 investigații imagistice de tip RMN, 22.670 de tomografii computerizate (CT), 51.581 de radiografii, 14 ecografii, 913 ecografii mamare, 1.728 de mamografii, 3.087 de investigați de osteodensitometrie (DXA), 25 de fluoroscopii. 
Activitatea echipei Laboratorului de Analize Medicale din cadrul Spitalului Clinic Județean de Urgență Arad a însumat, nu mai puțin de 1.545.258 de analize medicale: în regim de urgență, pentru pacienții spitalului internați cu diferite afecțiuni - în regim de spitalizare continuă, de zi sau în regim de ambulatoriu.  
În Blocurile Operatorii ale SCJU Arad s-au efectuat 10.971 de intervenții chirurgicale pentru pacienți internați în regim de spitalizare continuă. 
2.093 de nașteri au avut loc în anul 2023 în cadrul Blocului Operator al Secției Clinice Obstetrică Ginecologie.  



Situația privind principalele boli tratate la Spitalul Clinic Județean de Urgență Arad, pe parcursul anului 2023: 

	1.247

[bookmark: _Toc162270850]Adresabilitatea

Adresabilitatea Spitalului Clinic Județean de Urgență Arad la nivelul județului a fost de peste 80% atât în anul 2022, cât și în anul 2023, fapt care arată că marea parte a cetățenilor care necesită internare în regim de spitalizare continuă, apelează la serviciile asigurate de spitalul nostru. 






[bookmark: _Toc162270851]Indicele de complexitate a cazurilor

Gradul de complexitate a cazurilor tratate pe parcursul anului 2023, pentru serviciul de spitalizare în regim continuu, a fost în continuă creștere, la nivelul unității medicale, ceea ce înseamnă că în ultima perioadă, sunt tot mai mulți cetățeni cu multiple afecțiuni medicale.  

[image: ]

În tabele de mai jos am evidențiat evoluția indicatorilor pentru principalele categorii de servicii medicale, în ultimii doi ani.

	


               Tip serviciu
	Indicator
	2022
	2023

	


Spitalizare continuă acuți
	Nr. cazuri raportate
	34.607
	36.833

	
	Indice de Complexitate a Cazurilor
	1,513
	1,7445

	
	Durata Medie de Spitalizare
	6,37
	6,04

	
	Indice Utilizare Paturi
	223,26
	229,1

	
	Valoarea realizată validată (RON)
	79.115.839,25
	116.306.032,7



	               Tip serviciu
	Indicator
	2022
	2023

	

Spitalizare continuă cronici
	Nr. cazuri raportate
	1.520
	2.014

	
	Nr. zile de spitalizare
realizate
	
15.892
	
22.225

	
	Indice Utilizare Paturi
	206,39
	236,44

	
	Valoare realizata validata (RON)
	3.271.443,65
	6.104.065,05



	               Tip serviciu
	Indicator
	2022
	2023

	
Spitalizare de zi
	Nr cazuri rezolvate
	19.689
	23.396

	
	Valoarea realizată validată (RON)
	6.541.379,51
	8.505.580,24




	           Tip serviciu
	Indicator
	2022
	2023

	

Servicii paraclinice
	Nr. servicii de laborator
	48.814
	69.329.00

	
	Nr. servicii imagistice
	13.345
	26.559.00

	
	Nr. pacienți
	10.933
	17.662.00

	
	Nr. bilete de trimitere
	12.998
	22.709.00

	
	Valoarea realizată validată (RON)
	3.260.492,85
	5.099.851,05



	
[bookmark: _Toc162270852]Priorități pentru anul 2023

1. Lucrări de infrastructură realizate pe parcursul anului 2023
· Reabilitarea Compartimentului Anestezie și Terapie Intensivă III și a Blocului Operator Obstetrică-Ginecologie
Investiția în reabilitarea Compartimentului Anestezie și Terapie Intensivă III respectiv a Blocului Operator aferent acestuia a fost necesară datorită măsurilor trasate, în perioada pandemiei, de către ISU Arad și DSP Arad și pentru a asigura condiții decente de spitalizare pacientelor care necesită intervenții operatorii. 
Astfel, au avut loc lucrări de reparații și vopsire pereți, înlocuire tâmplărie, montare linoleum medical antibacterian, refacere instalații și montare console pentru fluide medicale. 

· Instalare sisteme de detectare, semnalizare, alarmare incendii
Pentru o siguranță sporită a pacienților și a personalului medical, au fost montate și puse în funcțiune sisteme de detectare, semnalizare și alarmare în caz de incendiu, în fiecare clădire în care sunt funcționale secții și compartimente din incinta fostului Spital Municipal. Valoarea proiectului - „Instalarea sistemelor de detectare, semnalizare, alarmare incendii, inclusiv realizarea proiectului de execuție și montaj aferente corpurilor de clădire C7, C10 și C11 din strada Piața Mihai Viteazul nr 5-8” - finanțat din fonduri europene, s-a ridicat 408.000 de lei plus TVA.

· Instalare stație de producere gaze medicinale, modernizare și extindere rețea fluide medicale și montarea a trei grupuri electrogene 
Au fost lucrări finalizate în 2023, fiind finanțate în cadrul proiectului „Consolidarea infrastructurii Spitalului Clinic Județean de Urgență Arad, în contextul creșterii gradului de securitate la incendiu” derulat de către Consiliul Județean Arad în parteneriat cu spitalul. Instalația stației de gaze medicinale permite producerea, în regim propriu (strada Andrenyi Karoly, nr 2-4), de oxigen, aer comprimat și vacuum. Cele trei grupuri electrogene au fost montate la sediile din strada Andrenyi Karoly, Piața Mihai Viteazul nr. 7-8 respectiv strada Stephan Ludwig Roth. Valoarea totală a proiectului a fost de 9,8 milioane de lei.

· Igienizarea clădirilor Secției Clinice Obstetrică-Ginecologie și a Secției de Oncologie Medicală
Lucrările au fost realizate de către muncitorii instituției, din fonduri proprii ale spitalului și din sponsorizări.  S-au efectuat lucrări de reparații și de igienizare a încăperilor, iar în clădirea Secției Clinice Obstetrică-Ginecologie au fost schimbate toate corpurile vechi de iluminat cu unele de tip led. 

· Acord cadru pentru lucrări de reparații curente
La începutul anului 2022 a fost încheiat un acord cadru pentru reparații curente unde sunt cuprinse lucrările identificate spre a fi efectuate cu prioritate. Astfel, lista cu lucrările identificate și realizate, pentru anul 2023, cuprinde: 
· Lucrări de igienizare și renovare Secția Clinică Medicină Internă I
· Lucrări de igienizare și renovare Secția Clinică Medicină Internă II
· Lucrări de reparații și igienizare Secția Clinică Pediatrie II
· Lucrări de reparații și igienizare Secția Clinică Cardiologie
· Lucrări de reparații și igienizare Secția Clinică Neurologie
· Lucrări de reparații și igienizare Secția Diabet Zaharat, Nutriție și Boli Metabolice
· Lucrări de reparații și igienizare Laboratorul Clinic Analize Medicale
· Lucrări de reparații și igienizare Secția Clinică Boli Infecțioase Adulți
· Lucrări de reparații și igienizare Secția Clinică Nefrologie
· Lucrări de igienizare Centrul de Hemodializă
· Lucrări de reparații și igienizare Secția Reumatologie
· Lucrări de reparații și igienizare  Secția Balneologie și Recuperare Medicală
· Lucrări de reparații și igienizare Secția Clinică Medicina Muncii
· Lucrări de igienizare Secția Clinică Psihiatrie
· Lucrări de reparații și igienizare Secția Clinică ORL
· Lucrări de reparații și igienizare Compartiment Oftalmologie
· Lucrări de reparații acoperiș: Corp C1, Farmacie și depozit – strada Episcopiei nr.5, Corp C12 și Corp C7  – strada Piața Mihai Viteazul, 

· Finalizare lucrări etajul I, Pediatrie I – Cetatea Voluntarilor Arad
Asociația Cetatea Voluntarilor Arad a demarat, în 2022, un nou proiect de reabilitare și modernizare destinat secțiilor pentru copii, finalizat în 2023.  Proiectul, a avut ca obiectiv reabilitarea, modernizarea și dotarea etajului Secției Clinice Pediatrie I unde sunt tratații copii cu vârsta cuprinsă între 0 și trei ani. 

Situația privind secțiunea de dezvoltare, pentru anul 2023:
	OBIECTIVE
	Valoare, lei 

	Lucrări la infrastructura de fluide medicale a SCJU Arad
	136.954,43

	Lucrări de reparație și modernizare a instalației electrice Secția Clinică Anestezie și Terapie Intensivă I 
	961.383,84

	Lucrări de reparații și modernizare a instalației electrice Secția Clinică Anestezie și Terapie Intensivă II 
	480.905,83

	Modernizare ascensor T1393 clădire Episcopiei
	139.000,00

	[bookmark: RANGE!A11:B24]Fierăstrău pentru tăiat gips – Secția Clinică Chirurgie și Ortopedie Pediatrică
	25.466,00

	Stație centrală pentru monitorizare – Compartiment USTACC
	23.788,10

	Aparat Anestezie Secția Clinică Anestezie și Terapie Intensivă II – 2 bucăți
	411.978,00

	Aparat de facoemulsificare
	391.279,14

	Mașină pentru spălat biberoane
	108.290,00

	Aparat pentru ventilație mecanică – 10 bucăți
	1.808.800,00

	Centrifugă de laborator
	50.128,75

	Sterilizator cu abur – 160 de litri, două coșuri de 2 STU
	249.900,00

	Videolaringoscop portabil
	110.354,65

	Videolaringoscop portabil – 2 bucăți
	326.060,00

	Sistem complet de electrofiziologie
	942.537,82

	Monitor funcții vitale
	4.201,68

	Aparat aer condiționat - 12000BTU - 24 de bucăți; 
Aparat aer condiționat - 24000BTU - 6 bucăți
	98.175,00

	Mașină spălat ploști
	34.800,00

	Licență ANYDESK ADVANCED
	6.399,82

	Licențe SOFTWARE pentru FORTIGATE 200E-3 ANI
	65.450,00

	Documentație modernizare Bloc Operator Faza DALI
	142.800,00





2. Servicii medicale noi
· Servicii pentru depistarea neoplasmelor bronho-pulmonare  
Din luna ianuarie, în cadrul Compartimentului de Endoscopie Bronșică, se efectuează endoscopii folosind o sondă specială – crio-sondă – care permite nu numai depistarea formațiunilor suspecte, cât și extragerea unei probe în vederea efectuării biopsiei. Procedura este indicată atât pentru diagnosticarea corectă a neoplasmului pulmonar, dar și pentru eliberarea căilor respiratorii prin extirparea tumorilor formate.

· Vizualizarea on-line a rezultatelor radiologice și imagistice 
Din luna februarie, rezultatele investigațiilor efectuate în Laboratorul de Radiologie și Imagistică Medicală – radiografii, tomografii computerizate, RMN – pot fi vizualizate on-line. 
Conducerea Spitalului Clinic Județean de Urgență Arad pune la dispoziția cetățenilor care și-au efectuat sau își vor efectua investigații Rx sau imagistice o variantă simplă de a accesa, de acasă, fiecare investigație realizată în laboratorul de specialitate al unității medicale. 

· Puncții ghidate mpMRI pentru biopsie prostatică
La nivelul Secției Clinice Urologie, din cadrul Spitalului Clinic Județean de Urgență Arad, se efectuează puncții ghidate mpMRI, pentru biopsie prostatică, cu ajutorul investigațiilor imagistice, prin rezonanță magnetică (RMN), denumite fusion biopsy.  
Tehnica presupune fuzionarea imaginilor multiparametrice obținute prin rezonanță magnetică (RMN) cu evidențierea zonelor suspecte, cu imaginea ecografică obținută, în timp real, cu ajutorul ecografului, de ultimă generație, cu caracteristici specifice specialității urologie. Suprapunerea imaginilor se realizează prin intermediul unui software special realizându-se așa numita „sinteză”. 
Fuziunea realizată cu ajutorul ecografului oferă o hartă tridimensională a prostatei și a leziunilor prostatice suspecte. Astfel, se poate ghida acul de biopsie direct în zonele suspecte de cancer. Mai mult decât atât, utilizarea puncției ghidate mpMRI se asociază cu o detectare crescută a cancerului de prostată, comparativ cu biopsiile sistematice,
„Fusion biopsy” se recomandă tuturor pacienților cu indicație de puncție pentru biopsie prostatică, pacienților diagnosticați cu cancer de prostată care se află în stadiul de urmărire activă și pacienților care necesită o nouă puncție datorită suspiciunii de cancer prostatic în ciuda unei puncții prostatice standard negative.
Beneficiile ecografiei cu fuziune includ: o mai bună precizie în identificarea leziunilor suspecte, reducerea numărului de fragmente tisulare necesare în timpul puncției, scăderea durerii și a riscului de infecție și sângerare, un timp mai scurt de recuperare.

· Angio-CT coronarian
Din luna septembrie, Secția Clinică Cardiologie împreună cu Laboratorul de Radiologie și Imagistică Medicală asigură o nouă investigație imagistică utilă în diagnosticul și monitorizarea bolii coronariene și anume  Angio CT coronarian. În vederea extinderii portofoliului de investigații imagistice de tip Angio CT, un medic și asistenți de radiologie și imagistică medicală au fost instruiți la București și Budapesta, în vederea efectuării investigației imagistice de tip Angio CT coronarian. Investigația se efectuează în colaborare cu un medic cardiolog și este deosebit de importantă pentru pacienții cu afecțiuni cardiace, cu indicație de Angio CT coronarian.

· Examinări de tip biopsie în regim ambulatoriu
Serviciul Clinic de Anatomie Patologică din cadrul Spitalului Clinic Județean de Urgență Arad și-a extins paleta de servicii, asigurând examinări histopatologice, citopatologice (lichide extrase prin puncție) și citopatologice cervico-vaginale Babeș-Papanicolaou în regim ambulatoriu, în contract cu Casa de Asigurări de Sănătate a Județului Arad. Examinările se pot efectua pe baza biletului de trimitere pentru investigații paraclinice,  completat și eliberat de către medicul specialist (aflat în contract cu CAS). Astfel, în cazul cetățenilor care necesită biopsie, în vederea stabilirii unui diagnostic de certitudine, și care apelează la medicii din cadrul Ambulatoriului Spitalului Clinic Județean de Urgență Arad sau la medici din alte centre medicale, aflați în contract cu Casa de Asigurări de Sănătate, medicul de specialitate va recolta probele biologice și mai apoi le va trimite Serviciului Clinic de Anatomie Patologică în vederea examinării acestora. Pacientul nu va suferi costuri suplimentare, această procedură medicală fiind decontată de către Casa de Asigurări de Sănătate.




[bookmark: _Toc162270853]Priorități pentru perioada următoare 

Conform Planului Strategic  al Spitalului Clinic Județean de Urgență Arad pentru perioada 2022-2026, elaborat și aprobat la finele anului 2022,  obiectivele strategice ale unității sanitare au în vedere: 
· Dezvoltarea în perspectivă a spitalului, în scopul satisfacerii în grad din ce în ce mai mare a necesităților specifice de asistență medicală, a segmentului țintă de pacienți;
· Îmbunătățirea continuă a calității serviciilor medicale și a siguranței pacienților;
· Asigurarea unui management performant, orientat înspre nevoile actuale de servicii medicale
· Asigurarea și utilizarea eficientă a resurselor umane.
În stabilirea obiectivelor strategice ale spitalului sunt utilizate rezultatele analizei privind nevoile de îngrijiri medicale ale populației, piața de servicii din județul Arad și INSP.

· Una dintre prioritățile imediate ale Spitalului Clinic Județean de Urgență Arad are în vedere mutarea Secției Clinice Oncologie Medicală în noul sediu, predat spitalului de către Consiliul Județean Arad, la finele anului 2023. Pentru a putea reloca secția sunt necesare și investiții în echipamente și aparatură medicală de specialitate precum: sistem automatizat de preparare a medicației citostatice, hotă microbiologică cu flux luminar vertical...
· Obținerea finanțării, din fonduri nerambursabile, pentru proiectul: „Creșterea calității serviciilor din cadrul Spitalului Clinic Județean de Urgență Arad prin îmbunătățirea soluțiilor informatice integrate și a infrastructurii IT”. Proiectul prevede achiziția de aparatură IT performantă, pe mai multe componente: atât pentru securitatea informațiilor (prevenirea atacurilor cibernetice), cât și pentru asigurarea unor facilități pentru pacienți precum introducerea unor sisteme de apelare vocală, amplasate la patul pacientului. 
· Modernizarea Blocului Operator I din incinta clădirii principale a Spitalului Clinic Județean de Urgență Arad -  fiind deja realizată documentația, Faza DALI.
· Finalizarea lucrărilor și darea în folosință a Secției Clinice Anestezie și Terapie Intensivă II (incinta fostului Spital Municipal).
· Dotarea cu aparatură și echipamente medicale a unor secții și compartimente din cadrul spitalului precum: Oftalmologie, Chirurgie Generală II, Neonatologie, Urologie.... în funcție de solicitările medicilor șefi/coordonatori. 
· Lucrări periodice de reparații curente.
· Continuarea proiectelor pe fonduri europene în care spitalul este beneficiar și/sau partener, alături de Consiliul Județean Arad
























[bookmark: _Toc162270854]III. TRANSPARENȚĂ INSTITUȚIONALĂ

[bookmark: _Toc162270855]Bugetul instituției
Bugetul total, aprobat pentru anul 2023 a fost în sumă de 486.643.000 de lei.
O sinteză a bugetului instituției, pe surse de finanțare precum și lista de investiții pentru anul 2023, le găsiți pe site-ul spitalului - https://scjarad.ro/administrativ/financiar-contabil/#58-81-wpfd-buget-de-venituri-si-cheltuieli 
https://scjarad.ro/administrativ/financiar-contabil/#58-82-wpfd-lista-investitii 

[bookmark: _Toc162270856]Informații legate de procesul de achiziții publice, achiziții sectoriale și concesiunile de lucrări și servicii 

Pe parcursul anului 2023 echipa Serviciului de Achiziții Publice și Contractare a SCJU Arad a efectuat un număr de 2.696 de contracte subsecvente și 590 de acorduri cadru. 
În 2023 a fost înregistrat un număr total de două contestații:
· O contestație în cadrul procedurii „Achiziționare Consumabile medicale 11 loturi” – lotul 9
· O contestație în cadrul procedurii „Achiziționare Dezinfectanți 4 loturi” – lotul 2.
Durata medie a unui proces de achiziție publică, de la termenul limită de deschidere al ofertelor și până la întocmirea raportului procedurii/finalizării, pe categorii de achiziții este:
- Achiziție directă  -  două zile
- Negociere fără publicare – între cinci și șapte zile
- Anexa 2 procedură proprie – 30 de zile
- Procedură simplificată – 30 de zile
- Licitație deschisă - între 90 de zile și 180 de zile, în funcție de complexitate, dacă există sau nu contestații și dacă este cu sau fără control ANAP.
	Număr de procese de achiziții pe categorii:
· Bursa de Mărfuri – 0 proceduri;
· Anexa 2 procedură proprie – 2 proceduri;
· Negociere fără publicare – 25 de proceduri;
· Procedură simplificată – 6 proceduri;
· Licitație deschisă – 17 proceduri.
Din tabelul următor putem observa o scădere a numărului de proceduri de achiziții directe, deoarece tot mai multe produse de tipul materialelor sanitare, reactivi și alte consumabile s-au centralizat și procedurat fiind cuprinse în acorduri cadru. 
Achiziții realizate prin sistemul electronic pentru procedurile inițiate și finalizate prin încheierea acordurilor cadru/atribuirea contractelor:
	ANUL
	Tip Procedură
	Nr de Proceduri
	Achiziții Directe
	Valoare Achiziții Directe
	Contracte Subsecvente
	Acord Cadru
	

	2021
	Licitație Bursă
	1
	1.894
	7.179.854,00
	2.596
	448
	

	 
	Negocierea fără publicarea unui anunț de participare
	47
	 
	 
	 
	 
	

	 
	Procedură simplificată
	12
	 
	 
	 
	 
	

	 
	Licitație deschisă
	33
	 
	 
	 
	 
	

	 
	Procedură simplificată Anexa 2
	1
	 
	 
	 
	 
	

	 
	Nr. total PROCEDURI
	97
	 
	 
	 
	 
	

	 
	 
	 
	 
	 
	 
	 
	

	2022
	Licitație bursă
	2
	1.080
	5.380.924,00
	2.219
	884
	

	 
	Negocierea fără publicarea unui anunt de participare
	25
	 
	 
	 
	 
	

	 
	Procedură simplificată
	6
	 
	 
	 
	 
	

	 
	Licitație deschisă
	24
	 
	 
	 
	 
	

	 
	Nr. total PROCEDURI
	57
	 
	 
	 
	 
	

	 
	 
	 
	 
	 
	 
	 
	

	2023
	Licitație bursă
	0
	1.068
	6.627.676,00
	2.696
	590
	

	 
	Negocierea fără publicarea unui anunț de participare
	25
	 
	 
	 
	 
	

	 
	Procedură simplificată
	6
	 
	 
	 
	 
	

	 
	Licitație deschisă
	17
	 
	 
	 
	 
	

	 
	Procedură simplificată Anexa 2
	2
	 
	 
	 
	 
	

	 
	Nr. total PROCEDURI
	52
	 
	 
	 
	 
	



Dosarele achizițiilor efectuate pe parcursul anului 2023 le puteți consulta pe site-ul Spitalului Clinic Județean de Urgență Arad: www.scjarad.ro, accesând link-ul:   https://scjarad.ro/administrativ/dosare-achizitii-publice/ 
Lista completă a contractelor încheiate prin Serviciul de Achiziții Publice și Contractare a SCJU Arad o găsiți pe site-ul instituției, www.scjarad.ro accesând următorul link: https://scjarad.ro/administrativ/serviciul-achizitii-publice/#54-242-wpfd-2022-serviciul-achizitii-publice 

[bookmark: _Toc162270857]Informații despre litigii în care este implicată instituția

Pe parcursul anului 2023, conform datelor furnizate de către Serviciul Juridic al instituției,  au fost instrumentate 90 de dosare civile, 112 de dosare penale, 15 dosare la parchet și poliție și 10 dosare de executare silită. 
Obiectul dosarelor civile a fost:
· obligația de a elibera adeverință grupa a II-a de muncă;
· pretenții drepturi salariale; 
· încadrare personal TESA pe anexa VII;
· malpraxis;
· contestații decizii emise de spital;
· contestații decizii CNCS.
Au fost admise acțiunile având ca obiect încadrarea personalul TESA pe Anexa VII – 2 dosare. 
Restul dosarelor civile se regăsește pe rolul instanțelor de judecată. 

[bookmark: _Toc162270858]Organigrama Spitalului Clinic Județean de Urgență Arad

Organigrama Spitalului Clinic Județean de Urgență Arad poate fi consultată pe site-ul scjarad.ro - https://scjarad.ro/organigrama/ 

[bookmark: _Toc162270859]Informații despre managementul resurselor umane

a) Informații despre fluctuația de personal: 
În tabelul următor vă prezentăm situația posturilor din cadrul Spitalului Clinic Județean de Urgență Arad, ocupate în luna ianuarie 2023, respectiv în luna decembrie a anului 2023:

	Nr.crt.
	Categorii de personal
	Fluctuația de personal în anul 2023
 

	
	
	Ianuarie 2023
	Decembrie 2023

	1
	Medici
	249,5
	268,5

	2
	Medici rezidenți
	579
	566

	3
	Asistenți medicali
	942,5
	930,5

	4
	Infirmieri
	349
	345

	5
	Brancardieri
	92
	82

	6
	Registratori medicali
	85
	84

	7
	Farmaciști 
	8
	8

	8
	Alt personal cu studii superioare
	33
	31

	9
	Personal TESA
	58
	59

	10
	Muncitori calificați și necalificați
	66,5
	63,5



b) Numărul de concursuri organizate 
Pe parcursul anului 2023 au fost încheiate contractele de administrare pentru posturile de medici șefi în cadrul secțiilor clinice, iar pentru ocuparea acestei funcții în 10 dintre secțiile, serviciile și compartimentele spitalului s-a organizat concurs, conform legislației în vigoare. 
Au fost organizate patru concursuri, pentru ocuparea unor posturi vacante. 
c) Fluctuația la nivelul funcțiilor de conducere
La nivelul Comitetului Director al Spitalului Clinic Județean de Urgență Arad toate posturile sunt ocupate prin concurs.
d) Numărul funcțiilor de conducere exercitate temporar
Referitor la fluctuația înregistrată la nivelul funcțiilor de conducere, la finalul anului 2023, au existat un număr de trei funcții de medic șef de secție, exercitate temporar. 
e) Venitul mediu, inclusiv diferitele sporuri
Venitul mediu brut al angajaților unității medicale, pe categorii de angajați, raportat pentru luna decembrie 2023 este următorul:
	Nr.
	Categorie personal
	Venitul mediu brut:

	1
	Medici:
	18.798 lei

	2
	Medici rezidenți:
	9.608 lei

	3
	Alt personal medical superior:
	8.071 lei

	4
	Personal sanitar mediu:
	9.095 lei

	5
	Personal auxiliar sanitar:
	6.216 lei

	6
	Personal TESA:
	7.600 lei

	7
	Muncitori:
	5.429 lei


[bookmark: _Toc162270860]IV.RELAȚIA CU COMUNITATEA  

	Una dintre principalele preocupări ale Spitalului Clinic Județean de Urgență Arad are în vedere, buna colaborare cu comunitatea locală și județeană. În acest sens, ne dorim să punem accentul pe efectuarea unor campanii de conștientizare asupra importanței prevenției, în rândul populației județului. În parteneriat cu Universitatea de Vest „Vasile Goldiș” din Arad, cu resursă umană din cadrul spitalului, derulăm periodic asemenea campanii în diferite localități, care constau atât în sfaturi despre prevenție cât și în consulturi medicale generale. 
	Numeroși medici ai spitalului participă, deseori, la ore de dirigenție, în diferite școli pentru a le vorbi elevilor despre riscurile la care se expun dar și pentru a le oferi sfaturi legate de acordarea primului ajutor. 
	Anul trecut, Spitalul Clinic Județean de Urgență Arad a găzduit, cu ocazia unor programe școlare, diferite clase de elevi de gimnaziu. Elevii prezenți la spital au avut ocazia să simuleze, pe manechine, acordarea primului ajutor și să adreseze medicilor din urgențe diverse întrebări pe teme medicale. 
	În ultimii ani, Spitalul Clinic Județean de Urgență Arad a colaborat cu asociațiile non-guvernamentale și cu diferite societăți comerciale în diferite proiecte – lucrări de infrastructură, respectiv acțiuni caritabile pentru pacienți. 
	Ne dorim să continuăm buna colaborare cu comunitatea locală, fie că vorbim despre instituții publice, asociații, societăți comerciale sau simpli cetățeni. Punem un accent sporit pe întâlnirile colegilor noștri, medici, cu cetățenii în scopul prevenției și a conștientizării importanței prezentării la consulturile periodice.   
Suntem convinși că împreună cu comunitatea locală putem dezvolta și îmbunătăți serviciile medicale, atât de necesare pacienților. 

Vă mulțumim!



Ec. Florina Ionescu,
Manager SCJU Arad


Procent pacienți acuți deserviți în 2023

Procent 2023	[CATEGORY NAME]; [VALUE]; 

SPITALUL CLINIC JUDETEAN DE URGENTA ARAD	5.8099999999999999E-2	1.21E-2	1.8499999999999999E-2	3.3099999999999997E-2	5.9799999999999999E-2	0.81840000000000002	

